บันเทิงคดีแนวอวกาศ

บันเทิงคดีแนวอวกาศ () เป็นแนวย่อยแนวหนึ่งของนิยายวิทยาศาสตร์ที่เกี่ยวพันกับสงครามในอวกาศ สงครามระหว่างดวงดาว บทประโลมโลก ล้อเลียนเสียดอัศวิน มีการดำเนินเรื่องเกือบทั้งหมดในอวกาศ นิยายแนวนี้มักกล่าวถึงกับความขัดแย้งระหว่างฝ่ายต่าง ๆ รวมถึงอาวุธตลอดจนเทคโนโลยีล้ำยุค บันเทิงคดีแนวอวกาศเฟื่องฟูในคริสต์ทศวรรษ 1930 และกลายเป็นที่นิยมในงานทุกแขนงตั้งแต่วรรณกรรม, ภาพยนตร์, การ์ตูน, ละครโทรทัศน์ และวิดีโอเกม บันเทิงคดีแนวอวกาศที่มีชื่อเสียงโด่งดัง เช่น สถาบันสถาปนา โดยไอแซค อสิมอฟ, สตาร์ วอร์ส โดยจอร์จ ลูคัส

คำว่า space opera เริ่มปรากฎใน ค.ศ. 1941 ในยุคสงครามโลกครั้งที่สอง และคำนี้ก็เริ่มเป็นที่ยอมรับขึ้นในคริสต์ทศวรรษ 1960 บันเทิงคดีแนวอวกาศเป็นแนวที่อยู่ตรงข้ามกับบันเทิงคดีแนววิทยาศาสตร์หนัก (hard science fiction) ซึ่งมุ้งเน้นไปที่การนำเสนอความก้าวหน้าทางเทคโนโลยีและนวัตกรรม และมีเนื้อเรื่องอิงอยู่บนหลักวิทยาศาสตร์แห่งความเป็นจริง ทั้งในด้านฟิสิกส์ จักรวาลวิทยา คณิตศาสตร์ และชีววิทยาอย่างเคร่งครัด

หมวดหมู่:บันเทิงคดีแนวอวกาศ
หมวดหมู่:แก่นเรื่องในบันเทิงคดีแนววิทยาศาสตร์